**MINISTARSTVO MORA, PROMETA I INFRASTRUKTURE**

Na temelju članka 15. stavka 10. Zakona o cestama („Narodne novine“, broj 84/11., 18/13., 22/13., 54/13., 148/13., 92/14., 110/19., 144/21., 114/22., 114/22. i 4/23 i 131/23.), ministar mora, prometa i infrastrukture, uz suglasnost ministra unutarnjih poslova, donosi

**PRAVILNIK**

**O IZMJENAMA I DOPUNAMA PRAVILNIKA O PODACIMA KOD AUTOMATIZIRANOG PRETRAŽIVANJA EVIDENCIJA O VOZILIMA I VLASNICIMA ILI KORISNICIMA VOZILA**

Članak 1.

U Pravilniku o podacima kod automatiziranog pretraživanja evidencija o vozilima i vlasnicima ili korisnicima vozila („Narodne novine“, broj 28/22.), članak 2. mijenja se i glasi:

„Ovim Pravilnikom u hrvatsko zakonodavstvo preuzimaju se:

- Direktiva (EU) 2019/520 Europskog parlamenta i Vijeća od 19. ožujka 2019. o interoperabilnosti elektroničkih sustava za naplatu cestarine i olakšavanju prekogranične razmjene informacija o neplaćanju cestarina u Uniji (preinaka) (Tekst značajan za EGP) (SL L 91, 29. 3. 2019.)

- Direktiva (EU) 2022/362 Europskog parlamenta i Vijeća od 24. veljače 2022. o izmjeni Direktiva 1999/62/EZ, 1999/37/EZ i (EU) 2019/520 u pogledu naknada koje se naplaćuju za korištenje određenih infrastruktura za vozila (SL L 69 od 4. ožujka 2022.)“.

Članak 2.

U članku 4. iza alineje 7. dodaje se nova alineja 8. koja glasi:

„- emisijska norma CO2 (primjenjivo za teška vozila)“.

Članak 3.

Ovaj Pravilnik stupa na snagu osmog dana od dana objave u „Narodnim novinama“.

Klasa:

Urbroj:

Zagreb, \_\_\_\_\_\_\_\_\_ 2024.

Ministar

**Oleg Butković**, v. r.